Nr. 7102/......2019

# **DECIZIA ETAPEI DE ÎNCADRARE**

## Nr....... din ......2019

Ca urmare a solicitării de emitere a acordului de mediu adresate de **POPESCU CONSTANTIN reprezentant al COMPANIEI MUNICIPALE DEZVOLTARE DURABILĂ BUCUREȘTI S.A** cu domiciliul/sediul în București, sector 1, str. Aristide Demetriade, nr. 2, înregistrată la A.P.M. Bucureşti, cu nr. 7102 din 14.03.2019, completată ulterior cu documentaţia înregistrată cu nr. 12403 din 24.05.2019, nr. 13645 din 18.06.2019, nr. 13852 din 20.06.2019, 12638 din 29.05.2019, nr. 14407 din 01.07.2019, 16686 din 08.08.2019, 18777 din 18.09.2019, nr. 18964 din 20.09.2019, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificări şi completări prin Legea nr. 49/2011, cu modificările şi completările ulterioare,
* **Legii apelor nr. 107/1996**, cu modificările şi completările ulterioare;

**APM Bucureşti decide**, ca urmare a consultărilor desfăşurate în cadrul şedinţelor Colectivului de Analiză Tehnică din data de **22.08.2019** si **19.09.2019**, că proiectul*„ Nod Andronache – Inchidere inel median”,* propus a fi amplasat în Bucureşti, sector 2 si Judetul ilfov, Comuna Voluntari, Bd. Eroilor, **nu se supune evaluării impactului asupra mediului.**

 Justificarea prezentei decizii:

***Motivele pe baza cărora s-a stabilit neefectuarea evaluării impactului asupra mediului sunt următoarele:***

*a).* Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa 2, la pct. 10 e) și 13 a);

*b)* proiectul nu se va implementa într-o arie naturală protejată sau sit Natura 2000 sau în vecinătatea acestora

*c).* *Caracteristicile proiectului:*

 - dimensiunea și concepția întregului proiect:

Proiectul prevede realizarea unei artere urbane și a unui pasaj rutier pentru amenajarea Nodului Andronache, incluzând lucrări de amenajare trotuare, modernizare sistem de iluminat, modernizarea si extinderea retelei de apa si canal pe **o lungime de 0,87 km si un pasaj de 585,10 m**.

Proiectul va include următoarele tipuri de lucrări (între Terminal Tramvai 41 și Str. Maracineni):

* **Lucrări de drum (*Drum, Pasaj, Trotuare*);**

Pasajul are o lungime totala de 585,10 m din care rampe de acces 115,0 m – rampa Bucuresti si 140 m – rampa Voluntari.

* **Lucrări de iluminat**

Eficientizarea și modernizarea sistemului de iluminat constă în principal din montarea de aparate de iluminat cu LED-uri, realizarea legaturii electrice in reteaua de joasa tensiuneiluminat public, realizarea alimentarii cu energie din retele de iluminat existente.

* **Lucrări de utilități *(protejare/relocare retele edilitare, gaze, telecomunicatii, electrice, etc*);**

Pentru eliberarea amplasamentului pasajului propus pe Soseaua Andronache sunt necesare lucrari de deviere conducte de apa, gaze, telecomunicatii, electricitate.

Devierea arterei de apa Dn300mm se va face incepand din zona intersectiei Sos. Andronache cu Intr. Andronache si realizarea de conducte de apa pe ambele bretele adiacente rampelor pasajului. Pe fiecare bretea se va realiza conducta din PEID De 225mm cu lungime de cca.300 ml.

Pentru colectarea si evacuarea apelor provenite din precipitatii se impune realizarea unui sistem de canalizare care va fi in sistem unitar, camine de canalizare si guri de scurgere.

* **Lucrări de peisagistică;**
* **Lucrări de demolare:**

Pentru realizarea proiectului va fi necesară demolarea integrală sau partiala a 64 de construcții.

* **Lucrari de defrisare:**:
* Impartirea parchetului in postate, extragerea arborilor, stabilirea directiei de doborare a arborilor si eliberarea locului de cadere a acestora, stabilirea si amenajarea depozitului primar.
* Doborarea, curatarea de craci si fasonarea partiala a arborilor cu ajutorul motofierastraielor, topoarelor si tapinelor
* Colectarea de la cioata prin tarare a trunchiurilor, a coroanelor sectionate si a arborilor cu parti din coroana cu ajutorul tractoarelor echipate cu troliu si sapa, tapinelor si topoarelor;
* Curatarea parchetului de resturi lemnoase, craci si depozitarea in gramezi sau siruri;
* Fasonarea, sortarea si depozitarea masei lemnoase in depozite primare cu ajutorul motofierastraielor, topoarelor, tapinelor;
* Transportul lemnului fasonat din depozitele primare in depozitele finale cu mijloace de transport speciale.

**Proiectul are următorul bilanț teritorial:**

Suprafață totală: 44593mp

* parte carosabilă – 30350mp ;
* trotuar – 7910mp;
* pistă cicliști – 1755mp;
* zonă mediană pasaj – 585mp
* separator fizic pasaj – 527mp
* spațiu verde – 3466mp.

***Proiectul prevede tăierea de arbori*  *si defrisarea a 66 de arbori din Padurea Andronache.***

 **Alimentarea cu apă și colectarea apelor pluviale** de pe suprafața carosabilului vor respecta prevederile avizelor nr. 91908383 din 23.07.2019 emis de S.C. APA NOVA BUCUREȘTI S.A. si nr. 111 din data de 01.04.2019 emis de S.C. EURO APAVOL S.A.

 Proiectul va avea în vedere realizarea ***Stațiile și instalațiile de epurare sau preepurare a apelor uzate prevăzute.***

* Apele pluviale colectate de pe bretelele de legatura vor fi colectate prin guri de scurgere cu sifon si depozit. Gurile de scurgere se vor lega la reteaua de canalizare din PVC 300-400mm sau PAFSIN 500mm propusa a se realiza pe bretele.
* Apele pluviale colectate de pe Sos. Andronache vor fi evacuate la reteaua de canalizare a orasului Bucuresti, iar cele de pe Bd. Eroilor vor fi evacuate la reteaua de canalizare a orasului Voluntari.
* Preluarea apelor pluviale de pe suprafata pasajului rutier se va face prin guri de scurgere pentru poduri, amplasate la marginea trotuarelor.
* Panta longitudinala a drumului pe zona pasajului este mare, viteza de scurgere a apei pe carosabil este, de asemenea, mare, iar gurile de scurgere pentru poduri nu au capacitatea de a capta tot debitul tranzitat. Surplusul de apa meteorica care nu este colectat de aceste guri de scurgere, este colectat prin intermediul unor baterii de colectare a apelor pluviale alcatuite dintr-un ansamblu de cate trei guri de scurgere, amplasate la baza rampelor.

- **cumularea cu alte proiecte existente** şi/sau aprobate – nu este cazul.

- **utilizarea resurselor naturale**, în special a solului, a terenurilor, a apei și a biodiversității – suprafața de teren pe care se va implementa terenul este de 44593 mp;

- **cantitatea şi tipurile de deşeuri generate** - în perioada lucrărilor de execuţie rezultă deşeuri specifice activităţii de demolare, construire și montaj, care vor fi eliminate cu firme special. În perioada de funcționare nu rezultă deșeuri .

- **poluarea şi alte efecte negative** - în perioada de execuție: pulberi și emisii provenite de la combustibilul ars în motoarele utilajelor din organizarea de șantier și zgomot aferent funcționării utilajelor;

- **riscurile de accidente majore** şi/sau dezastre relevante pentru proiectul în cauză, inclusive cele cauzate de schimbările climatic, conform informaţiilor ştiinţifice: nu este cazul;

- **riscurile pentru sănătatea umană**: nu este cazul.

c). *Amplasarea proiectului*:

- utilizarea actuală şi aprobată a terenului: folosinta actuala a terenului este: cai de comunicatii – drum public si CF, padure si curti constructii, domeniu public si proprietati particulare.

- bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: **nu este cazul.**

- capacitatea de absorbţie a mediului natural, acordându-se atenţie specială următoarelor zone:

* zonele umede, zone riverane, guri ale râurilor – **nu este cazul**.
* zonele costiere şi mediul marin – **nu este cazul**.
* zonele montane şi forestiere – **nu este cazul**.
* arii naturale protejate de interes naţional, comunitar, internaţional – **nu este cazul**.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul**.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul**.
* zone clasificate sau protejate conform legislaţiei în vigoare:
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: **nu este cazul**.
* peisaje şi situri importante din punct de vedere istoric, cultural şi arheologic: **nu este cazul**.

d). *Tipurile și caracteristicile impactului potential*:

- importanţa şi extinderea spaţială a impactului (aria geografică şi numărul persoanelor afectate) – redus, localîn perioada de realizare a proiectului

**-** natura impactului **–** pozitiv asupra mediului social și economic, pe termen lung, în perioada de funcționare;

- natura transfrontalieră a impactului – nu este cazul;

- intensitatea şi complexitatea impactului – nesemnificativ;

- probabilitatea impactului - redusă în timpul realizării lucrărilor de construire;

- debutul, durata, frecvenţa şi reversibilitatea preconizate ale impactului: - impactul va debuta odata cu începerea lucrărilor, va fi redus, temporar și reversibil asupra calității aerului și apei, zgomot și vibrații;

- cumularea impactului cu impactul altor proiecte existente şi /sau aprobate -nu este cazul.

- posibilitatea de reducere efectivă a impactului -prin aplicarea măsurilor de prevenire/ reducere propuse.

e). *Lipsa comentariilor* din partea publicului ca urmare a publicarii anuntului privind depunerea solicitării de obţinere a acordului de mediu, anuntului privind decizia etapei de încadrare şi a afisării proiectului deciziei etapei de încadrare pe pagina de internet a APM București <http://apmbuc.anpm.ro>.

***Condiţiile de realizare a proiectului:***

1. Investiţia şi organizarea de şantier se vor realiza cu respectarea cerinţelor impuse prin certificatele de urbanism nr. 882 R/1674070 din 28.11.2018 emis de Primăria Municipiului București si nr. 5 din 21.02.2019 emis de Consiliul Judetean Ilfov, precum şi prin avizele impuse prin acesta.
2. Se vor respecta prevederile PUZ Inchidere Inelul Median de circulatie la zona de Nord/Autostrada Urbana – tronson Lacul Morii – Sos. Colentina, aprobat prin HCGMB nr. 294/2013.

Se vor respecta condiţiile din avizul nr. 91908383 din 23.07.2019 emisă de S.C. APA NOVA BUCUREȘTI S.A. si avizul nr. 111 din data de 01.04.2019 emis de S.C. EURO APAVOL S.A.

1. Se vor amenaja şi întreţine suprafeţele de spaţii verzi pe o suprafață de 3466 mp.

Pe secțiunea cuprinsă între Sos. Andronache si Bd. Eroilor vor fi prevăzute spații verzi cu aliniament de arbori, organizate în platbandă, pe o lățime de 1,00m pe partea dreapta și 1,00m pe partea stanga, pe o lungime de 870 m. De asemenea, vor fi amenajate și intersecțiile giratorii din proiect cu spații verzi însumând o suprafață de aproximativ 1750 mp.

Tăierile de arbori sau toaletări, se vor realiza numai cu avizul favorabil emis de Primăria Municipiului Bucureşti – Direcţia Protecţia Mediului.

Defrisarea si plantarea in compensare se va realiza cu avizul Regiei Nationale a padurilor – Romsilva: Directia Silvica Ilfov si cu rspectarea Legii nr. 48/2008 Codul Silvic cu modificarile si completarile ulterioare.

1. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**✓ Protecţia calităţii apelor :**

- Calitatea apelor uzate pluviale evacuate în reţeaua de canalizare orăşenească va respecta prevederile Normativului privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA - 002/2002 – Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HGR nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- Se vor respecta condiţiile de calitate a aerului în zonele protejate prevăzute în STAS 12574/87.

- La emisie, concentraţia poluanţilor rezultaţi din arderea combustibilului la centralele termice (pe perioada de exploatare), nu va depăşi valorile limita de emisie prevazute in Ordinul nr.462/1993;

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**✓ Protecţia împotriva zgomotului şi vibraţiilor**

**-** Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate ; se interzice depozitarea deşeurilor de orice fel în mod neorganizat pe sol.

- Deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate.

**6.** La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

**7.** Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

**8.** *Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va face parte integrantă din procesul-verbal de receptie la terminarea lucrarilor, conform art. 43, alin.3 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

***9.*** *Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, conform art.34, alin.1 din Procedura de evaluare a impactului asupra mediului pentru proiecte publice şi private, prevăzută în Legea nr. 292/2018.*

1. Pe toată durata execuţiei şi funcţionării obiectivului se vor respecta prevederile:
* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator.
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* SR 10009/1988 Acustica. Limite admisibile ale nivelului de zgomot în mediul ambiant;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deşeurilor, republicată, cu modificările şi completările ulterioare;
* Legea nr. 48/2008 Codul Silvic cu modificarile si completarile ulterioare.
1. Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

Proiectul propus nu necesită parcurgerea celorlalte etape ale procedurii de evaluare a impactului de mediu.

 Draftul deciziei etapei de încadrare a fost afișat spre consultare pe site APM Bucureşti: [www.apmbuc.anpm.ro](http://www.apmbuc.anpm.ro).

 **Prezenta decizie este însoţită de planul de situaţie propus, vizat spre neschimbare.**

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 **DIRECTOR EXECUTIV,**

 Dr. ing. Simona Mihaela ALDEA

 **ŞEF SERVICIU AVIZE, ACORDURI,**

**AUTORIZAŢII,**

Ing. Elena GÂRBAN

**ÎNTOCMIT,**

Geog. Gabriela IONESCU